﻿Românii Maramureşului Istoric încep anul sub auspiciile 
geniului eminescian. 
 
                        Şi în dreapta Tisei, în Maramureşul Istoric, naşterea  
poetului nepereche este marcată anual prin organizarea Concursului  
Literar „Mihai Eminescu”, ajuns acum la cea de a cincea ediŃie.  
Evenimentul, organizat ca în fiecare an în şcolile româneşti de dl.  Ion 
M. Botoş, preşedintele URRdT „Dacia”,  a adunat sâmbătă, 29 ianuarie 
a.c., la Şcoala Medie gr. I-II din Cărbuneşti,  elevi, profesori şi părinŃi 
din 12 sate româneşti  ale Maramureşului Istoric.  
PrezenŃa  unor personalităŃi de seamă  ale vieŃii politice şi culturale de 
pe cele două maluri ale Tisei a ridicat prestigiul manifestărilor: 
Europarlamentarul Ioan Mircea Paşcu, Consulul General Tatiana Popa, 
Senatorul sãtmãrean Valer Marian – inimos susŃinãtor al activitãŃilor 
culturale ale minoritãŃii româneşti din dreapta Tisei, Ovidiu Enculescu, 
directorul Editurii RAO din Bucureşti, primari ai comunelor româneşti 
din stânga şi din dreapta Tisei, ONG-uri partenere din Baia Mare,  
Oradea, Sighetul MarmaŃiei, cadre didactice din Ńară şi locale. 
Activitatea a fost prefaŃată de o slujbă religioasă de pomenire în 
memoria poetului  Mihai Eminescu, oficiată la Biserica Ortodoxă din 
Cărbuneşti de către preotul paroh MIHAI MARINA, preotul Vasile LuŃai 
din Vişeul de Sus şi preotul Gavril Măgureanu din Racşa. 
                                Prin vers şi melodie, elevii participanŃi la concurs  
ni l-au restituit magistral pe:"Domnul Eminescu /Domnul cel de pasăre 
măiastră/Domnul cel de nemurirea noastră…”.  Recitările emoŃionante 
din lirica eminesciană au fost dublate de interpretarea unor romanŃe pe 
versuri ale marelui poet. "Pe lângă plopii fără soŃ...", “ De ce nu-mi vii”, 
"Sara pe deal", "La steaua”, "Somnoroase păsărele" au răsunat duios, 
învăluind sala şi coborând dumnezeirea eminesciană printre cei 
prezenŃi... 
   Talentul şi strădania elevilor au fost răsplătite cu premii constând în 
carte românească oferită cu generozitate de invitaŃi şi de instituŃiile 
partenere din patria mamă, diplome de merit oferite atât elevilor, cât şi 
invitaŃilor. Este de remarcat şi apreciat faptul că niciunul dintre elevii 
prezenŃi nu a părăsit sala fără o carte românească în mână !  
De asemenea a fost acordat un premiu special din partea postului de 
radio din Sighetul MarmaŃiei şi un premiu surpriză pentru doi 
participanŃi, constând în cazarea gratuită a unui profesor şi a unui elev 
la Băile Felix în vara anului 2011 timp de o săptămână, din partea 
AsociaŃiei “MorăriŃa” din Oradea.  
   La ediŃia a V-a Concursului Literar „Mihai Eminescu” din satul 
românesc Cărbuneşti, a fost citit mesajul d-nei. prof. Dir. Manager 
General Ligia Mirişan al Bibliotecii JudeŃene „Gheorghe Şincai“ din 
Oradea, care în baza protocolului de colaborare semnat în vara anului 
2010 a oferit premii în cărŃi premianŃilor, iar prof. Alina Dat de la 
Colegiul Tehnic „Dimitrie Leonida“, aflată în vizită în premieră în 
Maramureşul Istoric  la invitaŃia AsociaŃiei “MorăriŃa”, a fost desemnată 
membru al juriului, studiind totodată posibilitatea aplicării aici a unor 
proiecte educative împreună cu şcoala pe care o reprezintă. Am admirat 
devotamentul şi implicarea organizatorilor acestui eveniment, dovadă 
clară că respectul faŃă de valorile culturii române, faŃă de tradiŃie şi faŃă 
de graiul dulce românesc este cel care uneşte un neam, care-i conferă 
valoare şi dăinuire. 
,,Prin Eminescu, simŃim nevoia regăsirii în cultura românească şi în 
creaŃia ei. PrezenŃa delegaŃiei noastre la această ediŃie organizată în 
frumosul sat Cărbuneşti, pecete reală a iernilor copilăriei, dovedeşte că 
ne străduim să apărăm sentimentul naŃional românesc, acolo unde este 
el ! MulŃumim frumos managerului Samuel Morna de la S.C. Ovis Tour 
S.R.L. Nojorid pentru susŃinerea deplasării şi d-nei. Director Prof. 
Georgeta Sadoveanu de la Colegiul Tehnic „Dimitrie Leonida“ care 
distinge importanŃa acestor relaŃionări şcolare“ – a declarat în 
exclusivitate pentru ziarul Crişana, dl. Tiberiu Moraru preşedinte al 
AsociaŃiei MorăriŃa, conducătorul delegaŃiei.      
                       A doua zi, la încheierea manifestărilor dedicate geniului 
tutelar al culturii române Mihai Eminescu, Consulul General al 
României  la CernăuŃi, dna Tatiana Popa, împreună cu reprezentanŃi ai 
gazdelor şi ai invitaŃilor din Oradea şi CernăuŃi, au depus flori la bustul 
poetului aflat în satul Biserica Albă.  
prof. Alina Dat 

